CELEX: C2005/257/27
Language: fi
Date: 2005-10-15 00:00:00
Title: Asia T-299/05: 26.7.2005 nostettu kanne — Shanghai Excell M&E Enterprise ja Shanghai Adeptech Precision vastaan neuvosto

15.10.2005   
            
            
               FI
            
            
               Euroopan unionin virallinen lehti
            
            
               C 257/14
            
         26.7.2005 nostettu kanne — Shanghai Excell M&E Enterprise ja Shanghai Adeptech Precision vastaan neuvosto
   (Asia T-299/05)
   (2005/C 257/27)
   Oikeudenkäyntikieli: englanti
   Asianosaiset
   
      Kantaja(t): Shanghai Excell M&E Enterprise ja Shanghai Adeptech Precision (Shanghai (Kiina)) [Edustaja/inaan: asianajaja R. MacLean]
   
      Vastaaja(t): Euroopan unionin neuvosto
   Kantaja/ien vaatimukset
   
               —
            
            
               kumoaa 28.4.2005 annetun neuvoston asetuksen (EY) N:o 692/2005 (1) siltä osin kuin sitä sovelletaan kantajaan ja
            
         
               —
            
            
               velvoittaa neuvoston korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riitautetussa asetuksessa säädetään polkumyyntitulli kantajien vähittäismyyntiin tarkoitetuille elektronisille vaaoille ja sitä sovelletaan myös takautuvasti neuvoston asetuksen (EY) N:o 1408/2004 (2) mukaisesti rekisteröityjen kyseisten tuotteiden tuontiin. EU:n tulliviranomaisia kehotettiin myös lopettamaan Kiinan kansantasavallasta tuotavien tuotteiden rekisteröinti kantajille.
   Kantajat vaativat ensimmäisen oikeusasteen tuomioistuinta kumoamaan asetuksen. Vaatimustensa tueksi ne vetoavat neuvoston asetuksen (EY) N:o 1408/2004 2.7(c) artiklan 2 kohdan rikkomiseen sillä perusteella, että komissio määritti kantajia koskevan markkinatalouskohtelun kyseisessä artiklassa säädetyn kolmen kuukauden määräajan jälkeen. Kantajat vetoavat lisäksi ilmeiseen arviointivirheeseen sen määrittämisessä, toimivatko kantajat markkinatalousolosuhteissa. Kantajat katsovat, että kyseiset väitetyt virheet rikkovat asetuksen (EY) N:o 1408/2004 2.A.7(c) artiklan 1 kohtaa.
   Riitautettu asetus annettiin kantajiin liittyvän ”uusia toimijoita koskevan tutkinnan” jälkeen. Kantajat väittävät, että yhteisön toimielimet eivät käyttäneet kyseisessä tutkinnassa samaa menetelmää, jota ne käyttivät alun perin toteutetussa tutkinnassa, joka johti tulliin, ja että asetuksen (EY) N:o 1408/2004 11 artiklan 9 kohtaa on näin ollen myös rikottu.
   Kantajat väittävät lisäksi, että yhteisön toimielimet eivät soveltaneet asianmukaisia standardeja arvioidessaan normaalia arvoa, vientihintaa ja tuottomarginaalia koskevia kriteereitä ja että asetuksen (EY) N:o 1408/2004 2.A.7(c) artiklan A kohtaa ja 2.C artiklan 10 kohtaa on näin ollen rikottu.
   Kantajat väittävät lopuksi, että niitä ei yksilöidä riitautetussa asetuksessa asianmukaisesti, koska niiden osoitteet ovat virheelliset. Ne katsovat tämän olevan tosiseikkoja koskeva virhe.
   
      (1)  EYVL L 112, 3/5/2005, s. 42.
   
      (2)  EYVL L 256, 3/8/2004, s. 8.